OpenLLM-France/wikimedia huggingface dataset:
# Anfitrite

Greziar mitologian Anfitrite (antzinako grezieraz: Ἀμφιτρίτη) ur gaziaren jainkosa da. Poseidon bere senarrarekin batera, ozeanoak gobernatzen zituen. Bere erromatar baliokidea Salazia da.
Hesiodoren Teogoniaren arabera, Anfitrite, Nereo eta Dorisen berrogeita hamar alaba nereidetako bat izan zen, edo Ozeano eta Tetisena (beraz, ozeanide bat), Apolodororen arabera, nork, ozeanideen artean ez ezik, nereiden artean aipatzen duen.
Poseidonekin hainbat seme eduki zituen, haien artean: Triton eta Rodo. Beste bertsio batzuek, Bentesicime izeneko hirugarren alaba bat izan zezakeela diote.

## Datu interesgarriak

Erroman Salazia deitu zioten, 120347 asteroideari ematen dion izena, Kuiper gerrikoaren objektua, ziuraski, laster planeta nanotzat hartua izango dena. Bere ikurra maskorra da eta bere ilargi bakarra Actea deitzen da, bere ahizpa nereidetako baten omenez.

## Erreferentziak

* ↑ Euskaltzaindia. 82. araua. Grezia eta Erromako pertsonaia mitologikoak. .
* ↑ Murray, A. S., Asher. (1873). Manual of Mythology: for the use of schools, art students, and general readers founded on the works of Petiscus, Preller, and Welcker. .
* ↑ «Hesiod, Theogony, line 240» www.perseus.tufts.edu (Noiz kontsultatua: 2020-03-26).
* ↑ «Βιβλιοθήκη/Α - Βικιθήκη» el.m.wikisource.org (Noiz kontsultatua: 2020-03-26).
* ↑ Graves, Robert, 1895-1985. (2012). Los mitos griegos. (1ª ed. en esta presentación. argitaraldia) Ariel ISBN 978-84-344-0009-2. PMC 796286675. (Noiz kontsultatua: 2020-04-03).
* ↑ «Metamorphoses (Apuleius)/Liber IV - Wikisource» la.m.wikisource.org (Noiz kontsultatua: 2020-04-01).

## Kanpo estekak

* Datuak: Q180222
* Multimedia: Amphitrite / Q180222
# Anfitrion

Anfitrion, greziar mitologiaren arabera, Tirintoko errege zen Alzeoren eta Astidamiaren semea zen. Gainera, Perseoren biloba zen, eta, beraz, Zeusen birbiloba.
Anfitrion, Alkmenaren hitzemandako mutilaguna zen, bere osaba Elektrion Mizenasko erregearen alaba, Elektrion, Pterelaok eraso zuenean, erregearen iloba eta erregegaia zena. Gatazkan, bi buruzagien seme-alabak hil ziren. Bere seme-alaben heriotza mendekatzeko, Elektrionek, tafiarren aurkako kanpaina bat antolatu zuen, Pterelao buru zutela Mizenas inbaditzen saiatu zirenak. Bera falta zen bitartean, bere ondasunen kargu Anfitrion uztea pentsatzen zuen. Baina Anfitrion, tafiarrek lapurtutako behi batzuk berreskuratzetik itzultzen ari zenean, animalietako bat haserretu egin zen. Anfitrionek, behi hura geldiarazteko, makila bat jaurti zion, baina makila honek punpa egin eta Elektrion hil zuen. Argoseko errege zen Estenelok, Mizenas honen mende zegoelarik, egoera probestu zuen, Anfitrion erbesteratuz.
Honen ondoren, Anfitrion Tebasen ezarri zen Alkmenarekin. Honek, bere neba guztiak mendekatuak izan arte entregatuko ez zela zin egin zuenez, Anfitrionek beste kanpaina bat abiatu zuen tafiarren aurka. Garaile zetorren gauean, Zeusek, Anfitrionek baino lehenago izan zituen harreman sexualak Alkmenarekin, Anfitrionen forma eta itxura bera hartuz. Ondoren, benetako Anfitrionek beste hainbeste egin zuen. Bi harreman hauetatik, Zeusen seme izango zen Herakles eta Anfitrionen seme izango zen Ifikles jaio ziren. Pertsonaia honek, Anfitrionen konplexuari izena eman zion. Plautoren antzezlan bat ere inspiratu zuen: Anfitrion.

## Erreferentziak

* ↑ Euskaltzaindia. 82. araua. Grezia eta Erromako pertsonaia mitologikoak. .

## Kanpo estekak

* Datuak: Q206214
* Multimedia: Amphitryon / Q206214
# Anfitrioi berezia

Anfitrioi berezia (gaztelaniaz: El extraño anfritrión) Javier Rebollok zuzendutako telefilma da, Lander Otaolak, Mikel Losadak eta Aitziber Garmendiak protagonizatuta. 2012ko urtarrilaren 4an estreinatu zuten.

## Sinopsia

* Oharra: Atal honek istorio osoa edo amaiera argitzen du.
Euskal kostaldeko herri batean, lagun talde bat erromatar aztarnak induskatzera etorri da baina hilketa batean murgilduta ikusiko da.

## Pertsonaiak

* Lander Otaola: Iñigo
* Mikel Losada: Jon
* Aitziber Garmendia: Vero
* Loreto Mauleon: Laida
* Yannick Vergara: Miren
* Susana Soleto: Regina
* Kepa Gallego: Ertzaina
* Alvar Gordejuela : Mikel
* Iñigo Gastesi: Gus
* Jose Kruz Gurrutxaga: Jesus

## Erreferentziak

* ↑ imdb.com
* ↑ EiTB. Zinema Euskaraz > Anfitrioi berezia. .

## Kanpo estekak

* Datuak: Q25473745
# Anfo

    Ez nahasi ANFO lehergaiarekin.
Anfo Italiako udalerri bat da. Bresciako probintzian kokatuta dago, Lombardia eskualdean. 447 biztanle ditu, 23,83 kilometro koadroko azaleran banatuta.

## Mugakideak

Anfok honako udalerri hauekin egiten du muga:
Bagolino Idro Lavenone

## Kanpo estekak

* Datuak: Q103420
* Multimedia: Anfo / Q103420
# Anfiteatro Militarra

Anfiteatro Militarra (latinez: Amphiteatrum Castrense) Erroman III. mendean eraikitako anfiteatro bat da, Jerusalemgo Gurutze Santuko basilikatik gertu. Koliseoa eta Ludus Magnusarekin batera, Erroman kontserbatzen diren anfiteatro bakarrak dira.

## Deskribapena

Forma eliptikoduna, anfiteatroak 88 metroko luzera eta 75,80 metroko zabalera du. Anfiteatro Militarra, gehienbat, adreiluz eraiki zen, ziur asko Heliogabalo enperadorearen erregealdian, 3 solairu dituelarik, horietatik, lehena eta bigarrenaren zati bat baino kontserbatzen ez direlarik. Aurelianoren erregealdian, Aurelianoren Harresiak eraikitzean, anfiteatroa, aipaturiko harresi horietara bildua izan zen, kanpoaldeko arku ilarak itsutuz.

## Kanpo estekak

* (Ingelesez)(Italieraz)Anfiteatroaren argazki ezberdinak
* Datuak: Q475012
* Multimedia: Anfiteatro Castrense / Q475012
# Anfiteatro anatomiko

    Artikulu hau anatomia irakasteko aretoari buruzkoa da; beste esanahietarako, ikus «Anfiteatro (argipena)».
Anfiteatro anatomikoa (latinez: Theatrum Anatomicum) anatomia erakusteko prestatu den irakaskuntza aretoa da. Lehenengo unibertsitate modernoetan bazeuden. XVI. mendean zehar anfiteatro desberdinak eraiki ziren baina ofizialki, urte askoan, lehen anfiteatroa 1544an Paduan ireki zela esan da, nahiz eta beste batzuk lehenago eraikiak izan (Salamancan, Bartzelonan...). Paduako anfiteatroa Girolamo Fabrizi d'Acquapendente anatomistaren pertsonalitatearekin lotuta dago.

## Historia

Salamancakoa, Bartzelonakoa eta Paduakoa lehendabizikoak izan baziren, poliki-poliki Europa osoko beste unibertsitateek antzeko aretoak eraiki zituzten: 1696an Leidengo Unibertsitatean, 1637an Boloniako Unibertsitatean, 1663an Upsalako Unibertsitatean, 1640-1643an Kopenhagen, 1650an, Altdorf-en, Madrilen 1689 inguruan, Amsterdamen 1691an...

## Ezaugarriak

Hasieran areto erdian mahai bat jartzen zen, haren gainean hilotzen disekzioa egiteko. Gorpuak gizakienak zein animalienak izan zitezkeen. Mahaiaren inguruan harmailak jartzen ziren, bertan ikusleak eta ikasleak esertzeko. Harmailak zirkularrak, eliptikoak edo oktogonalak ziren.

## Iruditegia

* Paduako lehen anfiteatro anatomikoa.
* Leidengo anfiteatro anatomikoa, Boerhaave museoan.
* Ilustrazio honetan Leidengo anfiteatro anatomikoa XVII. mendean ikus daiteke.
* Anfiteatro anatomiko modernoa, Paduako Musme museoan.

## Erreferentziak

* ↑ https://www.ncbi.nlm.nih.gov/pmc/articles/PMC1172289/pdf/medhis4903-251.pdf
* ↑ Le Regard de l'anatomiste. Dissection et invention du corps en Occident, Rafael Mandressi, Éditions du Seuil, 2003 – (ISBN 978-2020540995).
* ↑ https://scielo.conicyt.cl/pdf/ijmorphol/v25n1/art02.pdf

## Ikus, gainera

* Ebakuntza-gela

## Kanpo estekak

* (Gaztelaniaz):Disekzioaren historia, Camagüeyko Unibertsitateakoa.
* (Ingelesez):Anfiteatro anatomikoa historian.
* Datuak: Q488444
* Multimedia: Anatomical theatres / Q488444
# Anfiteatro (argipena)

Anfiteatro hitzak hainbat adiera du:
* Anfiteatroa, Erroma klasikoko eraikin publiko biribila, ikuskizunetarako erabiltzen zena, hala nola Koliseoa.
* Anfiteatro garaikidea, edo aire libreko antzokia. Etimologikoki ez da zuzena, anfi- aurrizkiak bi zirkulu erdi iradokitzen baititu, baina erabileran errotutako adiera da egitura semi-zirkular honena.
* Anfiteatro anatomikoa, anatomia erakusteko irakaskuntza areto mota bat.
* Anfiteatro geomorfologikoa edo zirku glaziala, orografiako elementu bat.
# Anfiteatro garaikide

    Artikulu hau aire libreko teatroari buruzkoa da; beste esanahietarako, ikus «Anfiteatro (argipena)».
Anfiteatro garaikidea edo aire libreko teatroa, naturan edo parke batean irekian eraikitako antzoki edo auditorio bat da; sarritan malda bat profitatzen duena harmailak izateko. Etimologikoki, anfiteatroarena ez da izendapen zuzena, anfi- aurrizkiak bikoitza eta biribila izatea eskatuko lukeelako, eta anfiteatro erromatarrak biribil edo eliptikoak zirelako, hala nola Erromako Koliseoa. Hortaz, teatro erromatar zaharrekin egiturazko antz gehiago dute anfiteatro garaikide hauek, anfiteatro zaharrekin baino.
Dena dela, terminoa hedatua dago, erdara nagusietan zein euskaraz, eta hiperzuzenketak alferrekoa dirudi. Adibidez, Donostiako Miramongo anfiteatroa: oharrak idazten diren arren bere etimologia zuzenaz, Donostiako Udalak eta donostiarrek anfiteatro deitzen diote.
Miramongoaz gain, anfiteatro izenarekin ezagutzen dira Euskal Herrian beste zenbait antzoki ireki: Gasteizko Foru Plazan dagoena, Leioako EHUren kanpuseko Arboretumean dagoena, Izabakoa (Nafarroa) eta Pozalaguakoa, Dolomitas del Norte harrobian dagoena (Bizkaia).

## Iruditegia

* Givat Ram anfiteatroa, Israel.
* Red Rocks Amphitheatre (AEB).
* Oxfordshireko anfiteatro bat, Ingalaterran.
* Hong Kong-eko anfiteatro ireki bat parke batean.

### Euskal Herrikoak

* Leioako Arboretumeko anfiteatroa.
* Miramongo anfiteatroa, Donostian.
* Gasteizko Foru Plazakoa.

### Antzinakoak, konparaziorako

* Epidauroko teatroa, Grezia.
* Leptis Magnako anfiteatroa, gaur egungo Libian.

## Erreferentziak

* ↑ «El (mal llamado anfi)teatro de Miramon» Pedradas (Noiz kontsultatua: 2021-02-24).
* ↑ «Basoka musika jaialdia: Miramongo anfiteatroa. Irailak 5» www.donostiakultura.eus (Noiz kontsultatua: 2021-02-24).
* ↑ (Gaztelaniaz) «El bosque de Miramón. Un espacio natural en Donostia, ideal para ir en familia» Gabarroia 2018-01-09 (Noiz kontsultatua: 2021-02-24).
* ↑ «Plaza de los Fueros, Vitoria - Gasteiz | Puedo Viajar» www.puedoviajar.es (Noiz kontsultatua: 2021-02-24).
* ↑ «Arboretum Anfiteatroa - bizkaia-aretoa - Bizkaia Aretoa - UPV/EHU» bizkaia-aretoa (Noiz kontsultatua: 2021-02-24).
* ↑ (Gaztelaniaz) «Pozalagua kobazuloa | Inguruak» Cuevadepozalagua (Noiz kontsultatua: 2021-02-24).

## Kanpo estekak

* Datuak: Q105671719
* Multimedia: Modern amphitheatres / Q105671719
# Aérospatiale Alouette II

Aérospatiale Alouette II gas-turbina duen helikoptero arina da, Sud Aviation eta Aérospatiale enpresek egina. Oso harrera ona izan zuen eta 1956 eta 1975 artean 1.300 unitate baino gehiago egin zituzten, horietako batzuk oraindik zerbitzuan daudenak.

## Kanpo estekak

* Datuak: Q316815
* Multimedia: Aérospatiale SA 313/SA 318 Alouette II / Q316815
# Aérospatiale SA330 Puma

    Artikulu hau helikopteroari buruzkoa da; beste esanahietarako, ikus «Puma (argipena)».
Aérospatiale SA 330 Puma garraiobide ertainerako helikoptero erabilgarria da, bi motor eta erabilera zibil edo militarrerako lau paleko errotore nagusia duena. 1960ko hamarkadan diseinatu zuten eta jatorriz Sud Aviation konpainia frantziarrak fabrikatu zuen. 1970etik aurrera, enpresa Frantziako beste aeronautika fabrikatzaile batzuekin fusionatu ondoren, Aérospatiale izeneko konpainiak fabrikatu zuen. Erresuma Batuan Westland Aircraftek ere ekoiztu du, eta Errumanian, berriz, IAR S.A. Brașov enpresak.

## Kanpo estekak

* Datuak: Q794586
* Multimedia: Aérospatiale SA 330 Puma / Q794586
# Aída

Aída espainiar umorezko telesaila bat da. 2005eko urtarrilaren 16an Telecinco katean estreinatu zen, hasiera batean Siete Vidas telesailean Carmen Machi aktoreak antzezten zuen Aída García pertsonaian oinarritutako spin-off edo aldaera bat izan zen, ondoren sekulako arrakasta izan eta berezko telesaila bilakatu zelarik. Globomedia ekoiztetxeak ekoiztua dago.

## Argumentua

Oharra: Atal honek istorio osoa edo amaiera argitzen du.
Telesaila Madrilgo periferiako auzo apal batean girotua dago. Istorioa Aídaren aita hil eta familiaren etxea jabetzan uzten dionean hasten da, Aídak bertara bere bi seme-alaba adingabeekin batera itzultzea erabakiko du; gertakizun honek egoera barregarri eta katramila edo nahasmen ugari sortuko ditu, bai eta antzinako auzotar eta lagunekin burututako berrelkarketak eta zentzurik gabeko txantxak ere. Halere, seigarren denboraldian zehar Carmen Machi aktoreak telesaila laga eta bere lekuan Miren Ibarguren euskal aktorea Soraya pertsonaia antzeztuz sartu zen, maiz aipatua baina ordutarte inoiz agertzen ez zen Aídaren alaba zaharrena.

## Aktoreak
### Pertsonaia nagusiak

* Paco León: Luisma García
* Melani Olivares: Paz Bermejo
* Mariano Peña: Mauricio Colmenero
* Pepe Viyuela: Chema Martínez
* Miren Ibarguren: Soraya García
* Eduardo Casanova: Fidel Martínez
* David Castillo: Jonathan García
* Secun de la Rosa: Toni Colmenero
* Pepa Rus: Macu Colmenero
* Canco Rodríguez: "Barajas"
* Sanseverina Lazar como Aídita Padilla
* Óscar Reyes: "Machupichu"
* Marisol Ayuso: Eugenia García
* Adrián Gordillo: Mecos Jaurrieta
* Manuela Velasco: Ainhoa Díaz
* Dani Martínez

### Ohiko pertsonaiak

* Néstor Gutiérrez: Néstor Aconcagua
* Rafael Ramos: Germán Roncero
* Mariano Peña: Eulalia Sánchez
* Concha Hidalgo: Emilia Gorrotxategi
* María la Vikinga: "la Junca"
* Sergi Martínez: Miguel Rico

### Antzinako pertsonaiak

* Carmen Machi: Aída García
* Ana María Polvorosa: Lorena García
* Bernabé Fernández: Marcial
* María León: "José"
* Lola Dueñas: Marisa
* Eloy Azorín: Eduardo Sastre

## Erreferentziak

* ↑ Gómez, José. (2015-3-5). «Telecinco cumple 25 años: recordamos 25 series que han marcado su historia (Parte 1)» Fórmula TV (Madril: Noxvo Editorial).

## Kanpo estekak

* Aída telesailaren orrialdea Telecinco katearen webgunean (Gaztelaniaz)
* Datuak: Q2916884
* Multimedia: Aída (TV) / Q2916884
# Aérospatiale

Aérospatiale frantziar enpresa aeronautikoa izan zen. 1970. urtean Sud Aviation, Nord Aviation y la Société d'études et de réalisation d'engins balistiques (SÉREB) enpresa publikoak bat egin eta Aérospatiale sortu zuten. 2000. urtean Construcciones Aeronáuticas, S.A. (CASA) espainiarrak, DaimlerChrysler Aerospace AG (DASA) alemaniarrak eta Aérospatialek EADS sortu zuten.

## Modeloak
### Hegazkinak

* ATR 42
* ATR 72
* Avion de Transport Supersonique Futur
* CM.170 Magister
* CM.175 Zephyr
* Concorde (British Aircraft Corporationekin batera)
* SE 210 Caravelle
* SN 601 Corvette
* TB 30 Epsilon

### Helikopteroak

* AS350 Ecureuil/AStar
* AS355 Ecureuil 2/TwinStar
* SA 313/SA 318 Alouette II
* SA 315B Lama
* SA 316/SA 319 Alouette III
* SA 321 Super Frelon
* SA 330 Puma
* SA 341/SA 342 Gazelle
* SA 360 Dauphin
* SA 365/AS365 Dauphin 2

## Kanpo estekak

* Datuak: Q650639
* Multimedia: Aérospatiale / Q650639
# Aída Doninelli

Aída Doninelli (Guatemala, 1898-1996) soprano liriko dramatikoa izan zen, Guatemalan jaioa eta hazia.

## Bizitza

Immigrante italiarren alaba zen, eta Estatu Batuetan egin zuen debuta opera-kantari gisa 1927an Chicagon.
Sopranoak aurkezpenak egin zituen Estatu Batuetako eta Latinoamerikako kontzertu nagusien faseetan, eta New Yorkeko Metropolitan Opera ospetsuan abestu zuen 1928tik 1933ra.
Bere ibilbidean opera-paper asko egin zituen, besteak beste: Micaela Carmenen, Mimi Bohèmen eta Madama Butterflyren Cio-Cio San, besteak beste.
Aída Doninelli musika-film goiztiarrenetako batzuetan ere agertzen da, hala nola La Traviatan, lehenago inoiz ikusi gabeko paper bikaina interpretatuz, edo Toscan, dramatismoz betea. Musika jendaurrean aurkeztu zuen, New Yorkeko irrati-laginen transmisioan kantatuz ere, bere ahotsa erakutsiz,
Zenbait senide Costa Ricara joan ziren bizitzera, hala nola Antonio Doninelli, Aídaren lehengusuaren birraitona, Tomás Castro Mora Chavarria Doninelli izenekoa.

## Ahots-profila

* Hiru zortziduneko anplitudea: Fa#2 - sol5

## Erreferentziak

* ↑ «The Dil-Pickles: Aida Doninelli, Elizabeth Moritz In Recital» Explore Chicago Collections.
* ↑ Palma, C.. (10 de mayo de 2015). Aída, pero no la de Verdi. .
* ↑ THE MICROPHONE WILL PRESENT--; Aida Doninelli, Soprano, in Radio Recital-- Goldthwaite in Organ Program Opens New Concert Series Today. 5 de enero de 1930 ISSN 0362-4331..

## Kanpo estekak

* Datuak: Q5490948
* Multimedia: Aída Doninelli / Q5490948
# Arrigorriaga Aurrera

Arrigorriaga Aurrera Espainiako Alderdien Legea onartu ondoren Arrigorriagan sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 665 izan ziren boto nuluak, emandako botoen %9,97.

## Ikus, gainera

* Espainiako Alderdien Legea

## Kanpo estekak

* Datuak: Q12254129
# Arrigorri

Bizkaiko hondartza. Ondarroako udalerrian kokatuta dago. Hondartzak 150 metroko zabalera dauka. Azalerari dagokionez, itsasgora denean 4.125 metro karratukoa, eta itsasbehera denean 7.425 metro karratukoa da.

## Ikus, gainera

* Saturraran

## Kanpo estekak

* Hondartzari buruzko informazioa Bizkaiko Foru Aldundiaren webgunean.
* Datuak: Q3390835
* Multimedia: Arrigorri Beach / Q3390835
# Arrigorria

Arrigorria, Nafarroa Garaian topa dezakegun mendia da. Zaraitzuko Itzalle herria inguratzen duten harkaitz ikusgarrienetakoa dugu Arrigorria. Agian horregatik jasoko zuen 1987ko mendien katalogoak, haitz hau ez baita ez altuena ez zorrotzena inguru hauetan.

## Kanpo estekak

Arrigorria, http://www.euskal-herria.org/.
# Arrigorrietako mendilerroa

Arrigorrietako mendilerroa Nafarroa Garaia eta Aragoia artean dagoen mendilerro bat da. Bere punturik altuena Kañadaxiloa mendia da, 1.769 metrorekin.
Mendilerroan dauden Arrigorrieta Mendibaldea eta Arrigorrieta Ekialdea mendiek ematen diote izena mendilerroari.

## Mendiak

* Kañadaxiloa edo Itoleta, 1.769 m 42°50′20″N 0°51′26″W﻿ / ﻿42.8388812°N 0.85726°W﻿ / 42.8388812; -0.85726 (Nafarroa Garaia eta Aragoia arteko mugan)
* Idoia, 1.754 m 42°49′03″N 0°51′14″W﻿ / ﻿42.8173937°N 0.8537946°W﻿ / 42.8173937; -0.8537946 (Nafarroa Garaia eta Aragoia arteko mugan)
* Kalbeira, 1.684 m 42°48′08″N 0°51′37″W﻿ / ﻿42.8020992°N 0.8603035°W﻿ / 42.8020992; -0.8603035 (Nafarroa Garaia eta Aragoia arteko mugan)
* Punta de la Cruz, 1.683 m 42°48′27″N 0°51′06″W﻿ / ﻿42.8075904°N 0.8515532°W﻿ / 42.8075904; -0.8515532 (Nafarroa Garaia eta Aragoia arteko mugan)
* Urralegi, 1.656 m 42°49′25″N 0°51′18″W﻿ / ﻿42.8235471°N 0.8549151°W﻿ / 42.8235471; -0.8549151 (Nafarroa Garaia eta Aragoia arteko mugan)
* Arnaia, 1.648 m 42°50′02″N 0°53′21″W﻿ / ﻿42.8338289°N 0.8892092°W﻿ / 42.8338289; -0.8892092 (Nafarroa Garaia)
* Punta de Arnaia, 1.648 m 42°50′09″N 0°52′40″W﻿ / ﻿42.8357069°N 0.8777907°W﻿ / 42.8357069; -0.8777907 (Nafarroa Garaia)
* Iñari, 1.609 m 42°48′23″N 0°52′21″W﻿ / ﻿42.8063812°N 0.8726301°W﻿ / 42.8063812; -0.8726301 (Nafarroa Garaia)
* Peña de Gazpar, 1.603 m 42°49′43″N 0°52′35″W﻿ / ﻿42.8287201°N 0.8763905°W﻿ / 42.8287201; -0.8763905 (Nafarroa Garaia)
* Larratza, 1.587 m 42°50′26″N 0°54′43″W﻿ / ﻿42.8404502°N 0.9119393°W﻿ / 42.8404502; -0.9119393 (Nafarroa Garaia)
* Arrigorrieta Mendibaldea, 1.565 m 42°50′22″N 0°54′25″W﻿ / ﻿42.8395221°N 0.9069781°W﻿ / 42.8395221; -0.9069781 (Nafarroa Garaia)
* Arrigorrieta Ekialdea, 1.558 m 42°50′10″N 0°53′50″W﻿ / ﻿42.8360371°N 0.8971483°W﻿ / 42.8360371; -0.8971483 (Nafarroa Garaia)
* Puntabarrena, 1.482 m 42°48′42″N 0°54′02″W﻿ / ﻿42.8117596°N 0.9005642°W﻿ / 42.8117596; -0.9005642 (Nafarroa Garaia)
* Ardibidepikua, 1.481 m 42°50′45″N 0°54′57″W﻿ / ﻿42.8457011°N 0.9159476°W﻿ / 42.8457011; -0.9159476 (Nafarroa Garaia)
* Bizkaia, 1.469 m 42°48′35″N 0°53′23″W﻿ / ﻿42.8098042°N 0.8897209°W﻿ / 42.8098042; -0.8897209 (Nafarroa Garaia)
* Berroeta, 1.456 m 42°50′43″N 0°53′48″W﻿ / ﻿42.8451413°N 0.8966681°W﻿ / 42.8451413; -0.8966681 (Nafarroa Garaia)
* Puntatxamar, 1.383 m 42°48′52″N 0°55′16″W﻿ / ﻿42.8145224°N 0.9211906°W﻿ / 42.8145224; -0.9211906 (Nafarroa Garaia)
* La Corona, 1.190 m 42°49′21″N 0°56′00″W﻿ / ﻿42.8224691°N 0.9333651°W﻿ / 42.8224691; -0.9333651 (Nafarroa Garaia)

## Erreferentziak

* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) mendilerroa Arrigorrietako mendilerroa (Mendikat)
* ↑ Mendikat, Euskal Herriko Katalogo osoa.

## Ikus, gainera

* Euskal Herriko mendilerroen zerrenda

## Kanpo estekak

* Datuak: Q56882085
# Arrigorrista

Arrigorrista Arabako ekialdean dagoen mendia da, Nafarroako mugatik gertu, Iturrietako mendietan kokatutakoa Ballo mendiaren hego-mendebaldean.
Gailurrak 1.151 metro ditu.

## Abiapuntuak

* Egileorretik: Ordu bat eta 30 min.
* Erroetatik: Ordu bat eta 20 min.
* Alanguatik: Ordu bat eta 15 min.
* Iturrietatik: 45 min.
* Opakuako mendatetik: 25 min.

## Ikus, gainera

* Arabako mendiak

## Kanpo estekak

* Datuak: Q12254133
# Arrigorriagako udal pilotalekua

Arrigorriagako Udal pilotalekua Arrigorriagako pilotalekua da. Inauguratu zutenetik hainbat pilota-partidu nagusi jokatu dituzte bertan, final asko tartean.
Eraikin honetan kontzertuak eta beste ekitaldiak ere ospatu dituzte

## Kanpo estekak

* Datuak: Q12254130
# Athleticeko bigarren aurrealde historikoa

Athleticeko bigarren aurrealde historikoa Bilboko klubaren historian arrakastatsuenetariko bat izan zen. 1940ko hamarkadan sortu eta 5 aurrelariez osaturik zegoen: Iriondo (eskuineko hegalekoa), Venancio (eskuineko barnekoa), Zarra (erdiko aurrelaria), Panizo (ezkerreko barnekoa) eta Gaintza (ezkerreko hegalekoa). Aurrealde historiko honek liga bat eta 5 kopa irabazi zituen.

## Historia

Gerra Zibila amaitu zenean, Athleticek zerotik eraiki behar izan zuen bere jokalari taldea, izan ere, gerra zela eta desegin zuten. Euskal talde askotan aritzen ziren harribitxi gazteak fitxatu eta talde berria sortu zuen. Taldeko lerrorik sendoena aurrealdea izan zen, hasieran Iriondo, Zarra, Panizo, Gaintza eta Unamuno beteranoak osatua. Unamunok taldea utzi eta Athleticek Indautxun aritzen zen Rafael Escudero fitxatu zuen.
1944/45 denboraldian, Athleticek bere bostgarren aurrelaria topatu zuen Erandio Klub Kirol Elkartean, Venancio izeneko lagun handia hain zuzen ere. 1946/47 eta 1948/49 denboraldietan, Venancio Barakaldo CFra utzi zuten. Bi denboraldi hauetan, Athleticek, aurrealde osatzeko, Iraragorri beteranoa berreskuratu zuen. Iraragorri 1930eko hamarkadan Athleticeko lehenengo aurrealde historikoaren kidea izan zen eta 1948/49 denboraldian futbola utzi zuen.
1949/50 denboraldirako Venancio taldera itzuli eta aurrealde historikoa osatu zen.
1950eko Munduko Futbol Txapelketan Espainiako selekzioak aurrealde honen lau kide deitu zituen: Iriondo, Zarra, Panizo eta Gaintza hurrenez hurren.

## Estatistikak

| # | Futbolaria | Liga | Liga | Kopa | Kopa | Guztira | Guztira | Guztira |
| # | Futbolaria | Part. | Gol. | Part. | Gol. | Part. | Gol. | Bataz bestekoa |
| 1.a | Zarra | 278 | 252 | 74 | 81 | 352 | 333 | 0,95 |
| 2.a | Panizo | 326 | 126 | 79 | 37 | 405 | 163 | 0,4 |
| 3.a | Gaintza | 382 | 119 | 99 | 29 | 487 | 149* | 0,31 |
| 4.a | Iriondo | 258 | 84 | 65 | 31 | 323 | 116 | 0,36 |
| 5.a | Venancio | 167 | 68 | 39 | 21 | 206 | 89 | 0,43 |
| # | Total | 1.411 | 649 | 356 | 199 | 1.773 | 848 | 0,49 |
(*) Gaintzak 1957ko Europako Kopan gol bat eskuratu zuen eta zerrendan sartuta dago.

## Erreferentziak

* ↑ Sáiz Valdivieso, Anfolso Carlos. (1998). Athletic Club, 1898-1998 : Crónica de una leyenda. León: Everest S.A, 235 or. ISBN 84-241-9528-0. OCLC .40463940.

## Kanpo estekak

* Datuak: Q6123763
# Athletic Club Museoa

Athletic Club Museoa izen bereko futbol-taldeari buruzko museoa da, Bilboko (Bizkaia) San Mames estadioan kokatua. San Mames Berria eraikitzearekin batera, museoa ere 2017ko abuztuaren 31an inauguratu zuten. Museoak 1400 metro karratu baino gehiago ditu, eta 500 objektuz baino gehaigoz osatua dago. Museoa ez ezik, San Mames estadioaren barrunbeak ere ikusteko aukera ematen zaio bisitariari.

## Kanpo estekak

* Athletic Club Museoaren web-orria
* Datuak: Q61364158